पीढ़ी, युग का चिंतन करने वाला शिक्षक कहलाया
17 जनवरी को सरस्वती शिशु मंदिर में होगा शिक्षक दायित्व बोध सम्मेलन
भास्कर संवाददाता | बुरहानपुर
एक दिन का चिंतन करने वाले को मजदूर, एक माह का चिंतन करने वाले को कर्मचारी, एक वर्ष का चिंतन करने वाले को व्यापारी, किसान और पांच साल का चिंतन करने वाले को नेता कहा गया है। लेकिन जो एक पीढ़ी, एक युग का चिंतन और निर्माण करें ऐसे मनीषी को भारतीय जीवन दर्शन में शिक्षक कहा गया है। माता-पिता बच्चे को जन्म देते हैं। लेकिन उसे शिक्षा, संस्कार और दायित्व बोध कराकर शिक्षक नया जीवन देता है। भारतीय दर्शन में गुरु का स्थान ईश्वर से भी बढ़कर है।
सरस्वती शिशु मंदिर में मंगलवार दोपहर 1 बजे प्रधान आचार्य प्रमोद कुलकर्णी ने यह बात कही। उन्होंने स्कूल में 17 जनवरी को होने वाले शिक्षक दायित्व बोध सम्मेलन की जानकारी दी। गुरु का महत्व बताया। उन्होंने कहा 17 जनवरी को सरस्वती शिशु मंदिर में सुबह 11 से दोपहर 3 बजे तक कार्यक्रम होगा। इसमें जिले के निजी और सरकारी स्कूलों के शिक्षक मौजूद रहेंगे। कार्यक्रम में आदिकाल से शिक्षकों के राष्ट्र निर्माण में योगदान विषय पर प्रकाश डाला जाएगा। विचारक और शिक्षाविद् अविनाश भटनागर शिक्षकों को मार्गदर्शन देंगे। इस दौरान त्रिलोक तिरोले, नगेंद्र योगी, विनोद पवार सहित अन्य शिक्षक मौजूद थे।
घूर के देखने की बात पर मारपीट
बुरहानपुर | नागझिरी में घूर के देखने की बात पर वहीद पिता अयूब, शेख हारून, शेख युनूस, शेख शहीद, शेख रईस ने डॉ. अशफाक अहमद के साथ मारपीट की। गणपति थाना पुलिस ने केस दर्ज किया है। मामले में शेख हारून पिता शेख अयूब ने डॉक्टर अशफाक के खिलाफ भी शिकायत दर्ज कराई है।
सशिमं में प्रेस कान्फ्रेंस में सम्मेलन की जानकारी दी गई।
hin_Deva hin_Deva bho_Deva hin_Deva hin_Deva hin_Deva hin_Deva hin_Deva